**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2018. MÁRCIKUS 8-I RENDES ÜLÉSÉRŐL.**

**Rendelet: 3/2018. (III. 20.)**

**Határozatok:**

**14/2018. (III. 08.)**

**15/2018. (III. 08.)**

**16/2018. (III. 08.)**

**17/2018. (III. 08.)**

**18/2018. (III. 08.)**

**19/2018. (III. 08.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. március 8-i rendes üléséről.

Jelen vannak: Tóth Istvánné polgármester, Bogár István, Patakiné Sümegi

Mária Erzsébet, Sipos László, Simon Viktória, képviselők, Fazekas István

jegyző, Gombosné Bencze Ildikó pénzügyi csoportvezető,

Darabos Balázsné jegyzőkönyvvezető.

Távol volt: Vizlendvai László képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Sipos László képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

1./ Az önkormányzat 2018. évi költségvetése

Előadó: Tóth István Jánosné polgármester

2./ Tájékoztató a tervezett közösségi felmérésről

Előadó: Tóth István Jánosné polgármester

3./ Egyéb ügyek

A napirendi javaslatot a képviselőtestület egyhangúlag elfogadta.

**1. / *Az önkormányzat 2018. évi költségvetése***

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester felkérte Gombosné Bencze Ildikót, hogy ismertesse a beterjesztett költségvetést.

Gombosné Bencze Ildikó pénzügyi csoportvezető először az óvodára tervezett felújításokat ismertette. Ezután elmondta, hogy az önkormányzat 36 millió forint adóbevétellel számolhat a tervek szerint. A kiadásoknál a bizottság javaslatára a vízelvezetési terv kikerült a költségvetésből, valamint az IKSZT-s dolgozó 4 órás foglalkoztatásra lett tervezve. Ezekből keletkezett a tartalék.

Patakiné Sümegi Mária Erzsébet olyan információja van, hogy a Toldi és a Mátyás király utcák vízelvezetési terve már elkészült.

Fazekas István jegyző egyféle terv már készült, de az a probléma, hogy az engedélyeztetést az ott lévő ingatlan tulajdonosa akadályozta, mivel a tervet nem írta alá. Ezért a tervet nem lehetett beadni engedélyezésre. Azzal, hogy új tervet készítenek továbbra sem oldódik meg a probléma, mivel feltételezhetően most sem fogja aláírni. Le kell ülni tárgyalni először a tulajdonossal.

Patakiné Sümegi Mária Erzsébet az kevés ha csak a tervezésre van keretük.

Fazekas István jegyző a kivitelezésre 10 millió forint sem lenne elég. Az egészet végig kell gondolni. A befogadónál kell kezdeni a megoldást.

Tóth István Jánosné polgármester Dr. Erdélyi Gábor belvíz elvezetési ügyében megtörtént a bírsági megtámadás. Április 18-án lesz a tárgyalás.

Fazekas István jegyző külön napirendre kell tűzni a Toldi és Mátyás király utcák belvízelvezetését, az eddig keletkezett iratokat össze kell szedni ahhoz, hogy megalapozott döntést tudjanak hozni.

Sipos László a Pénzügyi Bizottság részéről elmondta, hogy azt látják, hogy 7 fő alkalmazottal működik az önkormányzat. Kérdés, hogy 1-2 ember milyen feladatokat lát el nem tudják. Pontosan a pályázatíróra és a parkgondozóra gondoltak.

Tóth István Jánosné polgármester a parkgondozó kertész végzettséget szerzett, a temetőgondozást a parkok gondozását, szemétszedést és szórólapozást végzi a településen. 2 év múlva meg lesz a 40 éves munkaviszonya és nyugdíjba mehet. A temető fenntartáshoz kötelező kertészt alkalmazni, azt minden évben ellenőrzik.

A pályázatírói munkakört meg lehet szüntetni, de ezzel a megszerzett kapcsolati tőke el fog veszni. Végkielégítést kellene fizetni így az idei évben ez bérmegtakarítást nem eredményezne. Munkája a pályázatok írása, előkészítése, utógondozása és fenntartási jelentések készítése.

Sipos László közmunkaprogram keretében nem lehetne a parkgondozói feladatot ellátni.

Tóth István Jánosné polgármester a közmunkaprogramnak komoly feltételei vannak amelynek meg kell felelni.

Patakiné Sümegi Mária Erzsébet a megtakarítás nem ez évre vonatkozik, a döntéseket hosszú távra hozzák.

Sipos László ha sok pályázat lesz lehet felvenni pályázatírót.

Tóth István Jánosné polgármester van még fenntartása 4-5 pályázatnak.

Bogár István az önkormányzatnak 36 millió forint adóbevétel van. Beruházásra csak 6 millió forintot fordítanak. Alkalmaznak kertészt és a növények elszáradnak a temetőben. Az önkormányzatnak nem szociális intézményként kell működni. A személyi kérdésekben nehéz dönteni.

Fazekas István jegyző a létszámról a testületnek kell dönteni. Ezek nem népszerű dolgok.

Sipos László a munkavégzésről a polgármester tud.

Tóth István Jánosné meg kell nézni milyen megtakarítás lenne, de valaki kell a település növényeinek gondozására és a szórólapozásra is. Télen nincs, annyi munka nyáron többet dolgozik.

Patakiné Sümegi Mária Erzsébet a szórólapozást középiskolásokkal is közösségi munkavégzés keretében meg lehetne csináltatni.

Bogár István nem hozzanak döntést, fogadják így el a költségvetést. Gondolkodni kell még ezen.

Sipos László a járda pályázattal mi történt.

Tóth István Jánosné polgármester a járda terve mint a képviselőtestület tagjai is tudják elkészült. A BM pályázat járda felújítására szólt. A Kincstárba törölték a pályázatot mivel építési engedéllyel rendelkeznek rá nem felelt meg a pályázati kiírásnak. A hottói elágazóig a járda szakasszal kellene valamit csinálni, mert nagyon rossz állapotban van.

Sipos László a Tölgyfa utcai járda engedélyezése hogyan áll ?

Fazekas István jegyző beadásra került engedélyezésre.

Sipos László a kerékpárút bírságról mit lehet tudni.

Bogár István beszélt a közbeszerzést folytató szakemberrel 1 éve csönd van, ne kérdezzenek rá. Ez a bírság véleménye szerint jogtalan, bírósághoz kell fordulni.

Fazekas István jegyző ezzel már nem tudnak Bírósághoz fordulni.

Tóth István Jánosné a közbeszerzést folytatóval kell tárgyalni, hogy az 5 évből ne csússzanak ki.

Bogár István ő azt gondolja, hogy ez a döntés még nem jogerős.

Tóth István Jánosné ezzel már annak idején minden fórumot megjártak, akkor van gond ha az önkormányzat számlájáról ezt leinkasszózzák.

Bogár István üljenek le tárgyalni Soós Zoltánnal.

Fazekas István jegyző ezzel mindenképpen foglalkozni kell.

Tóth István Jánosné az Ilona kápolna felújításához az Egyházközség pályázatot nyert. A védőnői rendelő tetőjavítás költségét és a fittnes park támogatást a költségvetés tartalmazza. A sportpálya területeinek összevonási költsége 100.000,- Ft-ba kerül.

Simon Viktória a Tölgyfa utcába is már sokan költöztek az utat is meg kellene javítani.

Bogár István kedvezményesen tudna szerezni követ az útra.

Tóth István Jánosné a közösségi szolgáltatás vezető munkaidő csökkentése a fittnes park támogatása, valamint a felmerült személyi ügyekben külön határozatot hozzanak.

Sipos László a következő ülésen tárgyalják a személyi kérdéseket.

Tóth István Jánosné polgármester először a közösségi szolgáltatás vezető 8 órás munkaidejének 4 órás munkaidőre történő csökkentéséről döntsenek. Személyes érintettséget jelentett be erre a szavazásra.

Bogár István alpolgármester szavazásra tette fel a közösségi szolgáltatás vezető 8 órás munkaidejének 4 órás munkaidőre történő csökkentését tette fel szavazásra:

A képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 14/2018. (III. 08.) számú határozata**

Teskánd Község Önkormányzat Képviselőtestülete 2018. április 1-től a közösségi szolgáltatás vezető munkaidejét napi 4 órában állapítja meg.

Tóth István Jánosné polgármester a fittnes park támogatását 150.000,- Ft-tal tette fel szavazásra.

A képviselőtestület 5 igen 1 tartózkodással a következő határozatot hozta:

**Teskánd Község Önkormányzata 15/2018. (III. 08.) számú határozata**

Teskánd Község Önkormányzat Képviselőtestülete 150.000,- Ft-tal támogatja a fittnes park bővítését.

Tóth István Jánosné polgármester a sportpálya melletti területek összevonására adott 100.000,- Ft összegű árajánlat elfogadását tette fel szavazásra.

**Teskánd Község Önkormányzata 16/2018. (III. 08.) számú határozata**

Teskánd Község Önkormányzat Képviselőtestülete a sportpálya melletti területek összevonására adott 100.000,- Ft árajánlatot elfogadja.

Ezután Tóth István Jánosné polgármester az önkormányzat 2018. évi költségvetésének elfogadását tette fel szavazásra.

A képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 3/2018. (III.20) önkormányzati rendelete**

/ Az önkormányzat 2018. évi költségvetéséről szóló rendelet a jegyzőkönyv melléklete./

2./ **Tájékoztató a tervezett közösségi felmérésről**

Előadó: Tóth István Jánosné polgármester

Tóth István Jánosné polgármester felkérte a napirend tárgyalásán jelen lévő Zala Falvakért Egyesület titkárát Szeder-Kummer Máriát, hogy tájékoztassa a képviselőtestületet a felmérésről és az eddigi tapasztalatokról.

Szeder-Kummer Mária tájékoztatta a képviselőtestület a pályázatról, amelyben partner a Teskándért Egyesület. Elmondta, hogy a településen 30-32 családot kérdeznek meg és 4 egyszerű kérdést tesznek fel a kérdezők. A válaszadás anonim lesz. Sok vélemény jelenik meg, amelyet lehet elemezni, amely hasznára válhat az önkormányzatnak.

Tóth István Jánosné polgármester ennek pozítiv hozadéka lesz, a szükséges segítséget biztosítják.

**3./ Egyéb ügyek**

**a./ Kerékpárút átadás**

Tóth István Jánosné polgármester elmondta, hogy 355/2017. (IX. 29.) Kormányrendeletnek megfelelően a kerékpárútat üzemeltetésre át kell adnia a Magyar Közút Nonprofit Zrt-nek. Erről már az elmúlt ülésen is tájékoztatta a képviselőtestületet.

**Teskánd Község Önkormányzata 17/2018. (III. 08.) számú határozata**

Teskánd Község Önkormányzat Képviselőtestülete átadja a Magyar Közút Nonprofit Zrt-nek a tulajdonában lévő kerékpárútszakasz vonatkozásában a közútkezelői ( fenntartási, fejlesztési és a fejlesztéssel összefüggő üzemeltetési) feladatokat.

**b,/ Tavaszi szemétszállítás**

Tóth István Jánosné polgármester elmondta, hogy minden tavasszal szerveztek lim-lom akciót. Az idei évben a szolgáltató más feltételekkel biztosítaná ezt, amelyet ismertetett. Javasolta, hogy ilyen feltételekkel a szemétszállítást ne fogadják el. A lakosságot tájékoztassák erről.

A képviselőtestület tagjai támogatták a javaslatot, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 18/2018. (III. 08.) számú határozata**

Teskánd Község Önkormányzat Képviselőtestülete a tavaszi lim-lom akciót nem szervezi meg. A lakosságot tájékoztatják, hogy a lomtalanítás elmarad és a hulladékudvarba történő beszállítás lehetőségéről.

Tóth István Jánosné polgármester 1 fő kulturális közfoglalkoztatott munkaviszonya június 30-ig meg lett hosszabbítva.

- T-Com-nak a Május 1. utcai problémát jelezte, amelyre azt a választ kapta, hogy megvizsgálják a problémát.

**Közbeszerzési terv**

Tóth István Jánosné polgármester elmondta, hogy jogszabályi előírásnak megfelelően a közbeszerzési tervét az önkormányzatnak el kell fogadni. Az önkormányzat az idei évben közbeszerzési értékhatárt elérő beruházást nem tervez.

Javasolta, hogy ennek megfelelően a tervet fogadják el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 19/2018. (III. 08.) számú határozata**

Teskánd Község Önkormányzat Képviselőtestülete az önkormányzat 2018. évi közbeszerzési tervét elfogadja. 2018. évben az önkormányzat közbeszerzéssel kapcsolatos beruházást nem tervez.

Tóth István Jánosné május 2-án lesz a Béke futása, amely keretében Teskándon is áthaladnak a futók, úgy gondolja, hogy a fittnes parknál fogadják őket.

- a hó eltakarítási szerződés március hónapra meghosszabbításra került.

- amerikai diák fogadására még mindig várják a jelentkezőt aki elszállásolásáról gondoskodna

- az iskolába a menza minőségével kapcsolatosan panasz érkezett a szülői munkaközösség részéről, amelyet az Atroplusz Kft-nek továbbított.

- a Göcseji Dombérozó programjában az idei évben Teskánd is szerepel.

Sipos László kérte, hogy az egyebek napirendben pénzügyi döntést igénylő dolgok ne szerepeljenek azok legyenek külön napirendként felvéve.

Patakiné Sümegi Mária Erzsébet a védőnői rendelő szigetelési problémájának megoldása nagyon sürgős lenne. Hullik a vakolat, azonnal meg kell csináltatni.

Tóth István Jánosné polgármester árajánlatot kér a szigetelésre.

Patakiné Sümegi Mária Erzsébet kérdése, hogy csak lapos tetőben lehet-e gondolkodni?

Tóth István Jánosné polgármester a szolgálati lakás alatt van és nem fér el a tető.

Több napirend és hozzászólás nem volt, Tóth István Jánosné polgármester megköszönte a megjelenést és az ülést 21 órakor bezárta.

Tóth István Jánosné Fazekas István

polgármester jegyző

Bogár István Sipos László

jegyzőkönyv-hitelesítők